cyanic-selkie/wikianc huggingface dataset:
Symmetria
Kvanttisymmetrian seurauksia
Vaikka on järkevää olettaa, että symmetriat ovat eksakteja, kun on kysymys hyvin yksin­kertaisista kohteista, välitön intuitio on, että tämän seikan ei pitäisi vaikuttaa kohteiden fysiikkaan millään merkittävällä tavalla. Tämä johtuu osittain siitä, että on hyvin vaikea käsittää todellisten fyysisten kappaleiden täydellistä yhtäläisyyttä. Intuitiivinen mieli­kuvamme sellaisista tilanteista on säännöllisesti sama, jota sovellamme suurempiin kohteisiin: kuvittelemme kappaleet tai rakenteet hyvin, hyvin saman­laisiksi, kuitenkin siten, että jos voisimme tarkatella vielä lähempää, voisimme lopulta havaita eroja.
Lyhyesti, jos kohde on niin yksinkertainen, että jokin symmetria­oletus muotoa F(x) = x pitää täsmälli­sesti paikkansa, x ei enää noudata klassisen fysiikan sääntöjä, vaan sitä on mallinnettava kvantti­mekaniikan moni­mutkaisemmilla ja yleensä enemmän intuition vastaisilla säännöillä.
Mansplaining
Sana mansplaining valittiin vuonna 2010 the New York Timesin Vuoden sanaksi. American Dialect Society puolestaan nosti sanan ”kaikista luovimmaksi uudeksi sanaksi” vuonna 2012, ja OxfordDictionaries.com lisäsi sen sanakirjaansa vuonna 2014.
Polynomi
Polynomit koulumatematiikassa
Polynomi koostuu yhdestä tai useammasta monomista. Monomia sanotaan myös termiksi.
Polynomeja voidaan laskea yhteen ja vähentää. Ne monomit, joissa on sama muuttujaosa, voidaan yhdistää.
Symmetria
Historiassa, uskonnossa ja kulttuurissa
thumb|[[Renessanssin taide|Renessanssin taiteessa symmetrialla oli keskeinen merkitys.]]
Musiikin muodot
Monet säveltäjät ovat käyttäneet tietyllä tavalla symmetrisiä sävellysmuotoja, joita voidaan kuvata esimerkiksi kaaviolla ABCBA. Sellaista ovat käyttäneet Steve Reich, Béla Bartók ja James Tenney. Klassisessa musiikissa Bach käytti symmetria­käsitteitä kuten permutaatiota ja invarianssia.
Myrkky
Myrkkyjen luokittelu- ja ryhmittelyperusteita
Tässä artikkelissa ryhmitellään myrkkyjä muilla kuin myrkyllisyysperusteilla. Myrkkyjä on käsitelty kahtena pääluokkana; luonnossa esiintyvinä myrkkyinä sekä myrkyllisinä kemikaaleina, jotka on valmistettu keinotekoisesti. Koska myrkkyjen luokittelu- ja ryhmittelyperusteet ovat tilannekohtaisia ja usein käytännönläheisiä, samaa myrkkyä voidaan luonnehtia monella tavalla asiayhteydestä riippuen.
Mikrobimyrkyt
Homesienten aiheuttamaa myrkytystä kutsutaan mykotoksikoosiksi. Mykotoksikoosin oireet riippuvat toksiinityypistä sekä muista, yksilökohtaisista ominaisuuksista. Mykotoksikoosi voi altistaa mikrobitaudeille ja mykotoksiinit voivat toimia elimistössä yhteisvaikutuksessa muiden toksiinien kanssa. Mykotoksikoositapausten määrää maailmalla ei tiedetä, joskin tapausten lukumäärän uskotaan olevan pienempi kuin esimerkiksi bakteeri- ja virusinfektioiden määrän. Mykotoksikoosit ovat yleisempiä matalan elintason maissa. Mykotoksikoosi ei ole tartuntatauti.
Myrkylliset alkuaineet
Useat alkuaineet ovat käytännössä ympäristömyrkkyjä ja myös haitallisia ihmiselle. Esimerkiksi raskasmetalleilla ja radioaktiivisilla alkuaineilla voi olla suuria vaikutuksia ihmisen ja eliöiden terveyteen. Myrkyllisille alkuaineille voi altistua muun muassa nautitun ruoan ja veden kautta tai työympäristön vuoksi. Myrkyllisiksi alkuaineiksi luokitellaan esimerkiksi arseeni, kadmium, lyijy ja elohopea. Myös näiden alkuaineiden yhdisteet ovat myrkyllisiä.
Myrkyllisiin kemikaaleihin liittyvä lainsäädäntö
Suomessa voimassa olevan kemikaaliasetuksen mukaan
Suvi-Pinx
Suvi-Pinx oli vuosina 1970–2007 järjestetty suomalaisen nykytaiteen kesäkatselmus. Se pidettiin Sysmän Suopellossa Päijänteen rannalla. Näyttelyn suojelijana toimi Pentti Arajärvi.
Michio Kaku
Kaku on kirjoittanut useita oppikirjoja sekä julkaissut kymmeniä tieteellisiä artikkeleita muun muassa supersäieteoriasta, supergravitaatiosta, supersymmetriasta ja hadronifysiikasta. Hänet tunnetaan myös useiden kansantajuisten tiedekirjojen kirjoittajana.
Koulu
pienoiskuva|oikea|[[Myllytullin koulu Oulussa.]]
Anni-Maija Koskinen
Anni-Maija "Annis" Koskinen (os. Suominen ) on suomalainen näyttelijä. Hän on näytellyt teattereissa (mm. Lahden kaupunginteatteri, Kemin kaupunginteatteri, Keski-Uudenmaan teatteri, Teatteri Imatra) sekä televisio- ja elokuvatuotannoissa. Lisäksi Koskinen työskentelee ääninäyttelijänä ja laulajana. Koskinen on dubannut mm. Gisellen (Amy Adams) roolin Disney-elokuvissa Lumottu sekä Lumottu 2.
Rugby
Rugby on yleisnimitys tietyntyyppisille palloilulajeille, jotka ovat kehittyneet Rugby Schoolissa Rugbyssä Englannin Warwickshirellä pelatusta jalkapallon esimuodosta. Rugby on jakautunut kahteen merkittävään erilliseen muotoon rugby unioniin ja rugby leagueen, joista molemmista säännöistä on myös kehitetty omat seitsemän pelaajan joukkueilla pelattavat versionsa.
Jakautuminen rugby unioniin ja rugby leagueen
Ajan myötä pohjoisten seurojen käyttämät säännöt alkoivat erota merkittävällä tavalla RFU:n säännöistä, joiden nimeksi sittemmin vakuuntui rugby union. Kaikkiaan noin 200 seuraa oli eronnut RFU:sta pohjoisen sääntöjen NRFU:hun. Pohjoisilla säännöillä pelattiin erillisiä Lancashiren ja Yorkshiren liigoja. Sarjat yhdistyivät vuonna 1901 ja syntyi Northern Rugby League, minkä myötä alettiin käyttää nimitystä rugby league.
Artan alue
Artan alue on hallintoalue Djiboutin eteläosassa. Sen hallinnollinen keskus on Artan kaupunki. Alueen pinta-ala on 1 800 neliökilometriä. Asukasluku oli arviolta 46 600 henkeä vuonna 2014.
Hallinnollinen jako ja asutus
Vuonna 2002 perustettu alue käsittää Artan prefektuurin sekä Damerjogin ja PK50-Kartan aliprefektuurit. Alueella on vaaleilla valittava itsehallintoelin.
Aasiannahkiainen
Ulkonäkö ja koko
Aasiannahkiainen on tavallisesti noin 47,5 senttimetrin mittainen, mutta se voi kasvaa jopa 57 senttimetrin mittaan. Ennätysyksilö oli 62 senttimetrin mittainen.
Aarne Talvitie
Maajoukkueura
Talvitie pelasi alle 20-vuotiaiden MM-kilpailuissa vuonna 2019, jolloin hän toimi Suomen kapteenina ja johdatti joukkueen maailmanmestaruuteen. Talvitie oli neljällä osumallaan joukkueen paras maalintekijä ja hän voitti Suomen sisäisen tehotilaston lukemalla +9. Talvitien maaleista kaksi syntyi välieräottelussa Sveitsiä vastaan ja niistä ensimmäinen jäi Suomen 6–1-voittoon päättyneen ottelun ratkaisumaaliksi. Valmennus valitsi Talvitien joukkueensa turnauksen yhdeksi kolmesta parhaasta pelaajasta.
Ohkolan koulu
Ohkolan esioppilaat käyvät esikoulun Hyökännummen koulun esikoulussa tai Hyökännummen päiväkodin yhteydessä olevassa esiopetuksessa. Vuonna 2019-2020 koulun esioppilaista suurin osa oli ohkolalaisia. Esikouluun saa taksikyydin, jos matka ylittää 3km, on vaarallinen ja/tai ei tarvitse esikouluajan ulkopuolista hoitoa.
Hornborgin komitea (1923)
Tilannekuva ja keskeiset suositukset
Hornborgin komitea jätti mietintönsä 21. tammikuuta 1926. Komitean mukaan Suomen puolueettomuutta voivat loukata kaikki Itämerellä sotaa käyvät valtiot. Suomen itsenäisyyden voivat vaarantaa ainoastaan Venäjän tekemät puolueettomuuden loukkaukset. Puolustuslaitoksen tarkoitus on olemassaolollaan "ehkäistä sotia syttymästä".
Kristiinankaupunki
Kristiinankaupunki on kaupunki Pohjanmaan maakunnassa.
Perinteet
Kristiinankaupungin perinteisiin kuuluvat Pohjanmaalle tyypilliseen tapaan jouluristien pystyttäminen. Jouluristin pystyttäminen juontaa pakanalliseen aikaan, jolloin ristin avulla haluttiin pelottaa pois pahoja henkiä. Kristiinankaupungilla on oma jouluristinsä, jota kutsutaan Wendelinin ristiksi.
Nähtävyydet
Kristiinankaupungin keskusta mataline puutaloineen ja kapeine kujineen on harvinainen koko Pohjolan mittakaavassa. Kaupungissa ei ole koko sen 350-vuotisen olemassaolon aikana sattunut yhtään laajaa tulipaloa. Kantakaupungissa sijaitsee myös kapeudestaan tunnettu Kissanpiiskaajankuja.
Tuuliajolla (rock-kiertue)
1984
Esiintyjät: Tavaramarkkinat, Yö, Sleepy Sleepers, Popeda, Eppu Normaali, Run Runs, Sielun Veljet, Tuuliajolla All Stars (mm. Juice, Matti Pellonpää)
Risteilylaivana MS Heino.
Bruce Dickinson
Paul Bruce Dickinson (s. 7. elokuuta 1958 Worksop, Nottinghamshire, Englanti) on brittiläinen muusikko ja lauluntekijä, lentäjä, miekkailija, kirjailija sekä radio- ja televisioisäntä, joka tunnetaan parhaiten urastaan heavy metal -yhtye Iron Maidenin pitkäaikaisena laulajana.
Ura laulajana
Vuonna 1989 Dickinsonia pyydettiin säveltämään ja levyttämään kappale kauhuelokuvaan Painajainen Elm Streetillä 5 – Painajaisten lapsi. Hän kirjoitti elokuvaa varten kappaleen ”Bring Your Daughter... to the Slaughter” kertomansa mukaan ”noin kolmessa minuutissa”, jonka jälkeen hän otti yhteyttä aiemmin Ian Gillanin yhtyeen kitaristina vaikuttaneeseen Janick Gersiin. Dickinson, Gers, basisti Andy Carr ja rumpali Fabio del Rio levyttivät kappaleen nopeasti sen kirjoittamisen jälkeen tuottaja Chris Tsangaridesin kanssa. Vaikka tarkoituksena oli alun perin ollut vain yhden kappaleen levyttäminen, Dickinson päätyi levyttämään Iron Maidenin tauon aikana kokonaisen albumin. Hänen soolouransa ensimmäisellä studioalbumilla Tattooed Millionaire vaikutti kappaleen ”Bring Your Daughter... to the Slaughter” levyttänyt kokoonpano tuottajanaan Chris Tsangarides, ja albumi julkaistiin 8. toukokuuta 1990. Dickinson kirjoitti lähes kaiken albumin kappalemateriaalin Janick Gersin kanssa, ja albumin julkaisemisen jälkeen hän teki ensimmäisen kiertueensa sooloartistina.
Vuonna 1990 Dickinson osallistui Spitakin maanjäristyksen uhreja tukeneeseen hyväntekeväisyyskampanjaan, jossa brittiläiset muusikot nostivat rahaa järistyksen uhreille levyttämällä ja julkaisemalla oman versionsa Deep Purplen kappaleesta ”Smoke on the Water”. Hän myös levytti Skin -yhtyeen ja näyttelijä Rowan Atkinsonin kanssa alun perin Alice Cooper -yhtyeen julkaiseman kappaleen ”Elected” hyväntekeväisyystapahtuma Comic Reliefin tueksi. Kappale julkaistiin myöhemmin markkinoimaan Yhdistyneen kuningaskunnan vuoden 1992 parlamenttivaaleja, ja se nousi Britannian singlelistan yhdeksänneksi vuonna 1992.
Veikko Kallio (maanviljelysneuvos)
Elämä
Veikko Kalliolle on myönnetty myös mm. neljännen luokan vapaudenristi, ensimmäisen luokan vapaudenmitali, Suomen Leijonan ansioristi (1957), Merenkulkulaitoksen hopeinen kunniamerkki ja Keskusmetsäseura Tapion ansiomerkki.
Maanviljelysneuvos Jouko Kallio on Veikko Kallion poika.
Jiří Menzel
thumb|Jiří Menzel vuonna 2017. Jiří Menzel (23. helmikuuta 1938 Praha, Tšekkoslovakia – 5. syyskuuta 2020) oli tšekkiläinen elokuvaohjaaja, teatteriohjaaja, näyttelijä ja käsikirjoittaja. Menzel kuuluu merkittävimpiin ja menestyneimpiin tšekkoslovakialaisen elokuvan uuden aallon ohjaajiin.
Carol Krumhansl
Carol Lynne Krumhansl (s. 1947 ) on yhdysvaltalainen musiikkipsykologi. Hän on tutkinut laajasti millä tavoin musiikkia aistitaan ja muistetaan. Hänen tonaalisuutta, säveltasoja ja harmoniaa käsittelevät empiiriset tutkimuksensa ovat vaikuttaneet merkittävästi musiikkipsykologian ja kognitiivisen musikologian tieteenalojen kehittymiseen.
Water drawer
Ulkonäkö
Water drawer oli kookas ja voimakas.
Usman dan Fodio
Elämäkerta
Usman dan Fodio syntyi 15. joulukuuta 1754 Marattassa lähellä Sokotoa, joka kuului tuolloin Gobirin hausakuningaskuntaan. Hänen perheensä kuului islaminuskoiseen fulanioppineistoon ja hänen isänsä oli imaami. Alueen fulanit kuuluivat Toronkawa-klaaniin, jotka päätyivät Gobirin alueelle Senegambiasta lähteneiden muuttoliikkeiden mukana 1400-luvulla. Usman dan Fodio sai islamilaisen koulutuksen ja hänen myöhempään ideologiaansa vaikuttivat alueella vallinnut väittely islamin luonteesta. Uudistusmieliset uskonoppineet jakautuivat kahteen leiriin, jotka kannattivat väkivaltaista tai väkivallatonta islamin uudistusta alueella. Usman alkoi ottaa osaa uskonnolliseen väittelyyn vuonna 1774 ja hänestä tuli näiden kahden leirin keskitien kannattaja. Usman uskoi olevansa mujaddid, eli Allahin lähettämä islamin uudistaja, jollaisia ilmeni muutamien satojen vuosien välein ja joiden tehtävä oli valmistella mahdin saapumista. Usman saarnasi Gobirissa, sekä lähistön Zamfaran ja Kebbin kuningaskunnissa kannattajilleen, jotka uskoivat hänen olevan mujaddideista viimeinen. Tärkä osa hänen saarnaustaan oli polyteismin kitkeminen paikallisesta islamista ja myös perinteisiä uskoja harjoittavien käännyttäminen.
Palovaroitin
Palovaroitin on Suomessa pakollinen joka huoneistossa (myös kesäasunnoissa). Kuitenkin vain noin kuudessa taloudessa kymmenestä on palovaroitin. Palovaroittimen hankkiminen, asentaminen ja toimintakunnosta huolehtiminen on asukkaan vastuulla.
Anthony Randolph
Maajoukkueet
Randolph kuului Yhdysvaltain miesten maajoukkueseen sen voittaessa pronssia vuoden 2015 Pan-Amerikan kisoista. Kesällä 2017 Randolph sai Slovenian kansalaisuuden, minkä myötä hän pystyi pelaamaan Slovenian maajoukkueessa syksyn EM-kilpailuissa. Slovenia voitti EM-turnauksen päätteeksi Euroopan mestaruuden.
Argo Arbeiter
Arbeiterin uran viimeiseksi seuraksi jäi FC Levadia Tallinn, jonka riveissä hän pelasi vielä kaudella 2005. Hän edusti kausina 1999 ja 2000 suomalaista Kotkan TP:tä. Kotkalaisseuran paidassa Arbeiter pelasi yhteensä 39 liigaottelua, joissa hän teki kaikkiaan viisi maalia. Hän edusti myös Lelle SK:ta, JK Tervis Pärnua, JK Viljandi Tulevikia sekä toista suomalaisseuraa, FF Jaroa.
Peru
Muinaisen mahtavan Inkavaltion kukistumisen jälkeen Peru oli Espanjan siirtomaa 1531–1821, ja Perun varakuningaskunta oli Espanjan Etelä-Amerikan alueiden keskus. Itsenäistymisensä jälkeen Peru kävi useita sotia naapurivaltioidensa kanssa, ja niissä se menetti muun muassa kolme maakuntaa Chilelle. Perun politiikkaa hallitsivat 1900-luvulla oikeistodiktatuurit, sotilasvallankaappaukset ja vasemmistovalta. Maan turvallisuustilannetta heikensi vuosisadan lopulla kaksi sissiliikettä, ja Alberto Fujimorin autoritaarisella kaudella muun muassa puoluekenttä hajosi. 2000-luvulla Peru on kuitenkin onnistunut kehittämään talouttaan, joka on kasvanut voimakkaasti. Se on kuitenkin edelleen varsin riippuvainen kaivannaisvaroista.
Izcuintli
Izcuintli on äärimmäisen uhanalainen tai sukupuuttoon kuollut meksikolainen koirarotu.
Peru
Espanjalaisaika
Peruun vuonna 1542 perustettu varakuningaskunta hallitsi kaikkia Espanjan siirtokuntia Etelä-Amerikassa nykyisestä Panamasta maanosan eteläkärkeen saakka, ja sen pääkaupungista Limasta tuli maanosan merkittävin kaupunki. Konkistadoreille myönnettiin Perusta maata, ja he saivat työvoimaa alkuperäisasukkaista encomienda-järjestelmän kautta. Varakuningas Francisco de Toledo (1569–1581) puolestaan otti käyttöön järjestelmän, jossa alkuperäisasukkaiden päälliköt saivat valtaa paikallisten tapojen mukaan mutta samalla vastuun kerätä varoja sekä työvoimaa siirtomaahallinnolle. Toledo myös valloitti Vilcabamban alueella asuneet ”vapaat” inkat ja teloitti heidän johtajan Túpac Amarun.
Itsenäisyyden alku: sotia ja talouskriisejä
Vuosina 1836–1839 Peru ja Bolivia liittyivät lyhytaikaiseksi liittovaltioksi. Vuosina 1849–1874 maahan tuotiin 80 000–100 000 kiinalaista työläistä muun muassa keräämään guanoa. Peru vei kolmen vuosikymmenen aikana 12 miljoonaa tonnia guanoa Eurooppan, mikä vakautti valtion taloutta ja antoi presidentti Ramón Castillan mahdollisuuden lopettaa siirtomaaperuja olleen orjuuden ja alkuperäisasukkaiden pakkotyön. Guanotalous kuitenkin rohkaisi Perua elämään yli varojensa. Maa aloitti muun muassa ylioptimistisen liikenneprojektin, jonka seurauksena muun muassa rakennettiin yli 1 200 kilometriä rautateitä. Osa rautateistä kulkee vieläpä erittäin haastavassa Andien ympäristössä. Peru kävi myös kalliita sotia. Ecuador ja Peru sotivat Amazonin altaan alueesta. Espanjaa vastaan se soti merellä 1864–1866. Tyynenmeren sodassa 1879–1883 yhdessä Bolivian kanssa Chileä vastaan Peru menetti nitraattikenttänsä Atacaman autiomaassa ja kolme maakuntaansa.
Paluu siviilihallintoon
Vuoden 2001 vaaleissa presidentiksi valittiin taloustieteilijä Alejandro Toledo, ja häntä seurasi entinen presidentti Alan García. Garcían oikeistolaisella presidenttikaudella [2006–2011] Perun talouskasvu oli maanosan huippua ja köyhien osuus väestöstä väheni merkittävästi. Hänen seuraajakseen valittiin täpärästi kesäkuussa 2011 vasemmistolainen Ollanta Humala, joka tosin nimitti ministereikseen talouselämälle mieleiset, Yhdysvalloissa koulutetut poliitikot.
Hallinnollinen jako
right|thumb|Perun hallinnolliset alueet. Perun maa-alue, lain numero 27867 mukaan päivätty 18. marraskuuta 2002, on jaettu 26 alueeseen (región; regiones). Alueet ovat jaettu edelleen provinsseihin (provincia) ja piireihin (distrito). Joulukuussa 2019 provinsseja oli 196 ja piirejä 1 874.
Nähtävyydet
Unescon maailmanperintöluettelossa on Perusta 11 kohdetta.
SACTU
SACTU oli eteläafrikkalaisten ammattijärjestöjen keskusjärjestö, joka perustettiin 5. maaliskuuta 1955. Järjestön keskeisenä periaatteena oli roduttomuus ja siihen kuului niin mustia, valkoisia kuin värillisiä työläisiä. Järjestö oli läheisessä yhteistyössä ANC:n kanssa. Järjestö kiellettiin yhdessä ANC:n ja PAC:n kanssa Sharpevillen verilöylyn jälkeen ja useat sen johtajistosta vangittiin tai joutuivat pakenemaan ulkomaille.
Gretha Smit
thumb|Smit (2002) Gretha Smit (s. 20. tammikuuta 1976 Rouveen) on alankomaalainen pikaluistelija.
Lisa Niemi
Niemi on kirjoittanut hänen ja Swayzen alkuajoista tanssijoina New Yorkissa näytelmän Without A Word. Vuonna 2003 hän ohjasi sen perusteella elokuvan One Last Dance, jonka pääosaa hän myös esitti.
Jussi Markkanen
Jussi Aleksi Markkanen (s. 8. toukokuuta 1975 Imatra, Suomi ) on suomalainen jääkiekkomaalivahti, joka lopetti ammattilaisuransa kevään 2018 aikana. Hän pelasi useissa Euroopan jääkiekkoliigoissa. sekä NHL:ssä, jonne hänet varasi Edmonton Oilers viidennellä varauskierroksella vuoden 2001 varaustilaisuudessa. Hän on SaiPan osaomistaja ja entinen toimitusjohtaja.
Pelaajaura
Kauden 2013–2014 päätösgaalassa julkistettiin Jussi Markkasen valinta SM-liigan vuoden maalivahdiksi. Hänet valittiin myös SM-liigan tähdistökentälliseen.
Hirsijärvi
Järven pinta-ala on 5,3 km² ja sen rannalla on varsin runsaasti loma-asutusta. Kallioperän murroksiin muodostunut järvi on pitkä ja kapea: matkaa Kiskon Järvikulmalta etelässä Kruusilan kylän kohdalle vanhalla ykköstiellä pohjoisessa kertyy noin 12 km järven leveyden vaihdellessa 40 metristä kilometriin. Uusi moottoritie kulkee pohjoisempaa, mikä on rauhoittanut tieltä kuuluvaa meteliä. Etelässä veneellä pääsee noin 500 m:n päähän Toijan kylästä Kaunistonkosken padolle. Järven rannat ovat osittain matalia ruohikkolahtia, mutta paljon löytyy jyrkkiä ja karuja kalliorantojakin. Järvessä on laajoja noin 9 m syviä alueita ja syvinkohta on 12 m. Järven korkeus merenpinnasta on 48,5 m. Valuma-alue on noin 81,6 km². Laskennallisesti järven vesi ehtii vaihtua noin vuodessa. Hirsijärveen laskevat Omeno- ja Palmutjärvet Kiikalan puolelta pohjoisesta, Perttelin ja Kiskon rajalla oleva Valkjärvi sekä itäpuolelta olevat Iso- ja Vähätahkon järvet. Järven keskivaiheilla sijaitsee Isoniemen vanhojen metsien suojelualue, kooltaan 18 hehtaaria.
Dario Argento
Argento on merkitty yhdeksi Sergio Leonen ohjaaman ja käsikirjoittaman spagettiwestern-klassikon Huuliharppukostajan käsikirjoittajista.
Dario Argenton tytär on näyttelijä-ohjaaja Asia Argento, joka näytteli naispääosaa Dario Argenton elokuvissa Trauma (1993), Stendhal-syndrooma (1996), Oopperan kummitus (1998) ja La Terza madre (2007).
John Alldis
Yksityiselämä
Alldis meni vuonna 1960 naimisiin viulisti Ursula Masonin kanssa. Mason jäi leskeksi Alldisin kuollessa 81-vuotiaana keuhkokuumeeseen, ja häntä jäi kaipaamaan myös kaksi poikaa, joista toinen, Dominic, on jazzmuusikko.
Hanni Wenzel
Hanni Weirather (o.s. Wenzel, s. 14. joulukuuta 1956 Straubing, Länsi-Saksa) on liechtensteinilainen alppihiihtäjä. Hän on kotimaansa ensimmäinen ja myös ainoa olympiavoittaja.
Villem Lüüs
Vuonna 2010 hänet nimitettiin FMJD-tuomariksi ja vuonna 2018 kansainvälisen luokan tuomariksi.
Villem Lüüs oli myös wikipedisti.
Projektipäällikkö
Projektipäällikkö vastaa projektisuunnitelman laatimisesta ja projektin operatiivisesta johtamisesta hyväksytyn projektisuunnitelman mukaan. Projektipäällikkö ohjaa projektiryhmän työskentelyä ja raportoi projektin etenemisestä projektin omistajalle ja ohjausryhmälle.
Valencian katurata
Rata kiertää kaupungin sataman ympäri. Radan on suunnitellut saksalainen Hermann Tilke, joka on suunnitellut useimmat viime vuosina käyttöönotetut F1-radat.
Nukutusaineallergia
Omana aikakautenaan, oli niin kutsuttu eetterinukutus varsin yleistä Suomessa. Siihen ei vaadittu kovin korkeatasoista osaamista taikka koulutusta. Se oli käytännössä sotilaskenttäkelpoisuuteen soveltuva. Eetterin haittapuolia olivat herkkä syttyvyys eli räjähtämisherkkyys ja potilaan leikkauksen jälkeinen pahoinvointi sekä oksentelu. Siksi leikkaustilojen hyvä sähkömaadoitus oli merkittävällä sijalla.
Bill Kristol
George H. W. Bushin presidenttikauden aikana Kristol toimi varapresidentti Dan Quaylen kansliapäälikkönä.
Apostolien tunnukset
Pyhä Pietari: yksi tai kaksi avainta, koska Jeesus sanoi antavansa Pietarille "taivasten valtakunnan avaimet" (Matt. 16:19). Hänen tunnuksensa on lisäksi ylösalaisin käännetty latinalainen risti, koska hänen väitetään kuolleen marttyyrina ristiinnaulittuna pää alaspäin. Kukko Pietarin rinnalla muistuttaa hänen kieltäneen kolmesti tuntevansa opettajansa - Pietari huomasi langenneensa vasta kun kukko lauloi.
Jonas Wind
Jonas Older Wind (s. 7. helmikuuta 1999 Kööpenhamina) on tanskalainen jalkapalloilija, pelipaikaltaan hyökkääjä. Hän on pituudeltaan 190-senttimetrinen. Hän edustaa Saksan Bundesliigassa pelaavaa VfL Wolfsburgia, johon hän siirtyi FC Kööpenhaminasta tammikuussa 2022. Hän on pelannut Tanskan maajoukkueessa vuodesta 2020.
Wind nousi FC Kööpenhaminan junioreista edustusjoukkueeseen helmi-maaliskuussa 2018, kun hän pääsi vaihdosta kentälle Eurooppa-liigan pudotuspelissä Atlético Madridia vastaan ja sen jälkeen kolmessa Tanskan Superliigan ottelussa. Huhti-toukokuussa hän pelasi seitsemän Superliigan mitalisarjan ottelua ja teki kaksi maalia. Kaudella 2018–2019 hän pelasi Superliigassa 21 ottelua, joissa hän teki kuusi maalia, ja voitti Tanskan-mestaruuden. Eurooppa-liigassa hän pelasi kaksi ottelua. Kaudella 2019–2020 hän pelasi vain 13 superliigaottelua oltuaan polvivamman vuoksi poissa kentiltä elokuusta 2019 kesäkuuhun 2020 ja teki niissä seitsemän maalia. Eurooppa-liigassa hän pelasi kaksi ottelua ja teki kaksi maalia voitokkaassa ottelussa İstanbul Başakşehiria vastaan. Kaudella 2020–2021 hän pelasi Superliigassa 28 ottelua, joissa hän teki 15 maalia. Kaudella 2021–2022 Wind pelasi Superliigassa marraskuun loppuun mennessä 16 ottelua, joissa hän teki kuusi maalia.
Sydämeni joulu
Sydämeni joulu on oopperalaulaja Waltteri Torikan 23. marraskuuta 2018 julkaistu joulualbumi.
Kääpiöhamsterit
Kääpiöhamsterit (Phodopus) on kolme hamsterilajia käsittävä suku. Lajit ovat venäjänkääpiöhamsteri eli talvikko (Phodopus sungorus), campbellinkääpiöhamsteri (P. campbelli) ja roborovskinkääpiöhamsteri (P. roborovskii). Näitä kaikkia pidetään Suomessakin lemmikkieläiminä.
Kiinankääpiöhamsteri ei nimestään huolimatta kuulu varsinaisiin kääpiöhamstereihin, vaan sukuun Cricetulus.
Q-teatteri
Historia
Q-teatterin yhteydessä toimii 15–20-vuotiaille suunnattu Nuorten Teatteri, joka valmistaa yhden produktion vuodessa.
Jerry Zucker
Jerry Zucker on naimisissa tuottaja Janet Zuckerin kanssa.
Buck vastaan Bell
Buck vastaan Bell on Yhdysvaltain korkeimman oikeuden päätös vuodelta 1927. Oikeus päätti äänin 8–1, että Virginian yhteisön laki, joka mahdollisti laitoksiin suljettujen ”heikkomielisten” henkilöiden pakkosterilisaation, ei ollut maan perustuslain vastainen. Maailman ensimmäinen sterilointilaki oli säädetty Indianassa vuonna 1907, ja niitä oli myös joissakin muissa osavaltioissa, mutta korkeimman oikeuden päätöksen jälkeen lakeja säädettiin lisää ja niiden toimeenpanoa tehostettiin. Niiden perusteella Yhdysvalloissa steriloitiin yli 60 tuhatta henkilöä. Virginia kumosi oman lakinsa vuonna 1974.
Virginian sterilisaatiolaki
Oikeudessa eugeniikkatutkijat todistivat, että sekä Carrie Buck että hänen äitinsä ja lapsensa olivat kaikki heikkomielisiä ja että ”heikkomielisyys kulkee suvuissa”. Priddyn mukaan Buck voitaisiin päästää laitoksesta sitten, kun hänet on sterilisoitu, jolloin hän voisi tehdä töitä ja jopa mennä naimisiin, mutta jos Buckia ei sterilisoitaisi, hänen tulevat lapsensa jouduttaisiin todennäköiseti hekin ottamaan laitoksiin. Strode kutsui myös muita henkilöitä todistamaan Buckia vastaan: useimmat heistä eivät olleet koskaan tavanneet Buckia. Buckin puolustusasianajaja ei kutsunut yhtään todistajaa.
Päätöksen seuraukset
Pakkosterilisaatiolakeja oli monissa osavaltioissa, ja niiden perusteella Yhdysvalloissa sterilisoitiin yli 60 tuhatta ihmistä. Virginian osavaltiossa sterilisoitiin 8300 henkilöä vuosina 1922–1972. Vuonna 1974 osavaltio kumosi lain. Vuonna 1980 ACLU haastoi oikeuteen Buckin sterilisoineen laitoksen, jonka nimeksi oli muutettu Lynchburg Training School and Hospital (sittemmin Central Virginia Training Center ). Oikeusjutun seurauksena osavaltio lupasi alkaa etsiä sterilisoituja henkilöitä, jotta heille voitaisiin antaa neuvoja ja lääketieteellistä apua. Vuonna 2002 Buck vastaan Bell -päätöksen vuosipäivänä kuvernööri Mark Warner esitti anteeksipyynnön osavaltion osallisuudesta pakkosterilisointeihin.
Mikko Mäkelä (muusikko)
Mikko Mäkelä (s. 1972) on suomalainen muusikko. Hän on The Latebirds -yhtyeen basisti. Hän on myös soittanut Egotrippi-yhtyeessä vuosina 1998–2002 sekä yhtyeen keikkabasistina vielä vuoteen 2003 asti. Sitä ennen Mäkelä oli basistina 1990-luvun alussa Moon Cakes -yhtyeessä, sekä 1980- ja 1990-luvun taitteessa rockyhtyeessä Don Huonot. Mäkelä on ammatiltaan myös merimies.
Sergei Korsakov
thumb|Sergei Korsakov vuonna 1885
Koivulahden lentoturma
Tapahtuman kulku ja syy
thumb|left|200px|Koneen peräosa metsässä onnettomuuden jälkeen. Aero O/Y:n (nyk. Finnair) aikataulunmukaisella reittilennolla AY311 olleen koneen aikataulunmukainen lähtöaika Kruununkylän lentoasemalta oli 7.00, mutta lähtö myöhästyi hieman. Lentokone syöksyi metsään noin kello 7.40 Koivulahden alueella, noin 10,5 kilometriä Vaasan lentoasemasta.
Luettelo Paltamon julkisista taideteoksista ja muistomerkeistä
Luettelo Paltamon julkisista taideteoksista ja muistomerkeistä sisältää Paltamon kunnassa olevat pysyvät patsaat, muistomerkit ja muistolaatat.
Patéras
Patéras on vuori Attikassa Keski-Kreikassa. Sen korkeus on metriä.
Thomas Nast
Jouduttuaan riitoihin muun toimituskunnan kanssa Nast lopetti Harper’s Weeklyyn piirtämisen vuonna 1886. Hän piirteli sen jälkeen satunnaisesti muihin lehtiin. Nast joutui taloudelliseen ahdinkoon sijoitettuaan varansa meklariyritykseen, joka meni vuonna 1884 konkurssiin. Presidentti Theodore Roosevelt nimitti Nastin vuonna 1902 Yhdysvaltain pääkonsuliksi Ecuadorin Guayaquiliin, jossa hän kuoli samana vuonna keltakuumeeseen.
Olivia Rodrigo
Näyttelijän ura
Rodrigo on esitti Nini Salazar-Robertsia Disneyn televisiosarjassa High School Musical: The Musical: The Series vuosina 2019–2022. Sarja perustuu osittain musikaalielokuvaan High School Musical. Rodrigo oli sarjassa pääosassa kahdella ensimmäisellä kaudella, mutta kolmannella kaudella hänen osuuttaan vähennettiin Rodrigon musiikkiuran takia. Hän poistui sarjasta kolmannen kauden jälkeen.
Musiikki
Vuonna 2020 Rodrigo teki levytyssopimuksen Interscope Recordsin ja Geffen Recordsin kanssa. Hänen ensimmäinen virallinen singlensä "Drivers License" julkaistiin tammikuussa 2021. Kappale nousi listaykköseksi monissa maissa, muun muassa Yhdysvalloissa, Kanadassa, Britanniassa ja Suomessa. Siitä tuli myös Spotifyn kuunnelluin kappale maailmanlaajuisesti.
Drottnar
Historia
Alun perin Vitality-nimen alla toimineen yhtyeen perustivat vuonna 1996 neljä sukulaista: laulaja Sven-Erik Lind, kitaristi-kosketinsoittaja Karl Fredrik Lind, rumpali Glenn-David Lind ja basisti Bjarne Peder Lind. Yhtye äänitti kaksi ensimmäistä demoaan X-Ray Studiosilla. Ensimmäinen demo nimeltä Doom of Antichrist äänitettiin toukokuussa 1996, ja äänitteellä yhtye soitti death-doom metalia. Vuonna 1998 yhtye vaihtoi nimensä Drottnariksi ja äänitti toisen demonsa nimeltä A White Realm syyskuussa 1998. Toisella demollaan yhtye soitti karua, folkvaikutteista viikinkimetallia.
Vuonna 2000 Drottnar julkaisi kaksi demoaan yhtenä albumina nimellä Spiritual Battle. Sen julkaisi brittiläinen Plankton Records, ja albumi sai hyvän vastaanoton kriitikoilta sekä underground metalin harrastajilta.
Vuonna 2008 Drottnar esiintyi yhtyeiden kuten Grimfistin ja Extolin kanssa sekä teki Yhdysvalloissa lyhyen kiertueen.
Musiikki
Nykyisin Drottnarin erityispiirteisiin on muutaman vuoden ajan kuulunut eräs erikoinen piirre, nimittäin tšekkiläis- tai venäläishenkisten aiheiden hyödyntäminen: kappaleiden nimet ja sanoitukset sisältävät "neuvostoliitto"-henkisiä sanoja ja kielikuvia, jotkut kappaleet sisältävät sampleja radiokuulutuksista tai -kommunikaatiosta, jotka viittoilevat sodan aikoihin. Konserteissa yhtyeen jäsenet käyttävät "neuvostoliitto" tai "DDR" -tyylisiä univormuja. Vielä nykyisinkin yhtye käyttää strobovaloja konserteissaan, ja laulaja Sven-Erik Lind käyttää tavallisesti sellaisia tehokeinoja kuten megafonia luomaan armeijahenkistä tunnelmaa.
Tammany Hall
Poliittisissa pilakuvissa Tammany Hallin symbolina käytettiin tiikeriä, jonka lanseerasi pilapiirtäjä Thomas Nast 1870-luvulla.
Ristihämähäkit
Ristihämähäkkien kutomat verkot ovat muodoltaan symmetrisiä ratasverkkoja. Verkon kutomiseen hämähäkiltä kuluu aikaa pari tuntia. Ristihämähäkeille on tyypillistä, että ne rakentavat ja myös purkavat verkkonsa joka päivä. Syynä tähän on se, että tahmeat pyyntilangat menettävät kuivuessaan pyyntitehoaan. Purkaessaan verkon ristihämähäkit syövät seitin ja käyttävät materiaalin uudelleen langan rakennusaineeksi.
Säästäri
Säästäri oli suomalainen myymäläketju. Se perustettiin nimellä Pakastetalo vuonna 1976 myymään pääasiassa pakasteita. Liikeidean malli oli otettu Isosta-Britanniasta, jossa se oli osoittautunut menestykseksi. Myöhemmin osuusliike Elanto osti Pakastetalon Oy:n, ja yhtiön uudeksi nimeksi tuli lokakuussa 1986 Säästäri Oy. Helsingissä sijainneista, Koti-Elannon nimellä toimineista pienistä elintarvikekaupoista osa muutettiin Säästäreiksi 1990-luvun alussa. Ne olivat valikoimiltaan rajattuja niin sanottuja laatikkomyymälöitä.
Arno Tuurna
Elämä
Thuneberg oli alun perin tullut Viipuriin upseerikouluun, mutta palannut sieltä Helsinkiin lakitieteen opintojen takia. Varatuomari Thuneberg palasi liikemiehenä Viipuriin ja työskenteli appensa kauppaneuvos Juho Hallenbergin yhtiön T:mi J. Hallenbergin apulaisjohtajana 1925–1926 ja toimitusjohtajana 1926–1930. Pian hän kuitenkin lähti mukaan kunnallispolitiikkaan ja valittiin 1929 Viipurin ensimmäiseksi kaupunginjohtajaksi, jonka tehtävissä hän aloitti 1930. Thuneberg ei kuitenkaan lopettanut työskentelyään liike-elämässä, vaan toimi T:mi J. Hallenbergin johtokunnan puheenjohtaja vuodet 1939–1944. Thunebergin urakehitys oli siis erittäin nopeaa.
Vuoden 1937 presidentinvaalissa Kansallisen Kokoomuspuolueen Tuurna toimi presidentin valitsijamiehenä. Kaksi vuotta myöhemmin heinäkuun 1939 eduskuntavaaleissa Tuurna valittiin Kansallisen Kokoomuspuolueen kansanedustajaksi Viipurin läänin läntisestä vaalipiiristä. 30. marraskuuta 1939 syttyi kuitenkin talvisota ja puna-armeija eteni aivan Viipurin keskustan tuntumaan. Tähän aikaan kaupunginjohtaja Tuurna istui Kauhajoelle evakkoon lähteneessä Kauhajoen eduskunnassa. Vaikka Viipuria venäläiset eivät koskaan saaneet haltuunsa, jouduttiin se rauhassa Neuvostoliitolle luovuttamaan. Tuurnasta tuli tällöin kaupungiton kaupunginjohtaja. 1940 Tuurnasta tuli Viipurin hoitokunnan puheenjohtaja ja hän alkoi välirauhan aikana vastata siirtokarjalaisten ja Viipurista poistumaan joutuneiden viipurilaisten asioista. Hoitokunnan tehtävissä Tuurna toimi aina vuoteen 1948. Lisäksi hän toimi Kulkulaitosten ja yleisten töiden ministeriön Viipurin piirin neuvottelukunnan ja jälleenrakennustoimikunnan, Siirtoväen huollon keskuksen puheenjohtajana sekä Karjalan asiain neuvottelukunnan jäsenenä. Välirauhan aikana vuoden 1940 presidentinvaalissa Tuurna toimi jälleen Kansallisen Kokoomuspuolueen presidentin valitsijamiehenä, samoin kolme vuotta myöhemmin vuonna 1943.
1941 suomalaiset valtasivat Viipurin takaisin. Kaupunginjohtaja Tuurna sai kaupunkinsa takaisin ja hänet nimitettiin samalla Viipurin sotilashallintopiirin päälliköksi, jona hän toimi 1941–1943. Vuoden 1943 jälkeen Viipurissa oli jälleen kunnon viipurilainen asutus ja Tuurna johti kaupungin jälleenrakennusta. Venäläiset kuitenkin valtasivat kesäkuussa 1944 Viipurin ja Tuurna ja muut viipurilaiset menettivät jälleen kotikaupunkinsa. Rauhan tultua Tuurnasta tuli sisäasiainministeriön määräämä selvitysmies, jona hän toimi vuosina 1944–1950. Erityisesti jatkosodan jälkeen Tuurna kohosi siirtokarjalaisten keulakuvaksi ja johtajaksi. 1945 Tuurnan muutettua Helsinkiin hän sai paikan kaupunginvaltuustosta ja myöhemmin myös kaupunginhallituksesta. Muodollisesti Tuurna lakkasi olemasta Viipurin kaupunginjohtaja vasta 1948, jolloin hänelle annettiin ansioistaan Suomen ensimmäisenä henkilönä kaupunginjohtajan arvonimi.
Naisten holhousjärjestelmä
Länsimaissa naisten holhousjärjestelmää on purettu 1800-luvulta lähtien. Kehitys sai alkunsa porvarisnaisten keskuudessa (esimerkiksi ruotsalainen Sofie Sager). Suomessa naisten oikeudet alkoivat parantua 1800-vuosisadan puolivälillä. 1864 säädettiin laki, että 25-vuotias naimaton nainen oli täysvaltainen. Naimisissa olleet naiset olivat yhä miehensä holhouksen alaisia vuoteen 1930 saakka jolloin avioliittolaki uusittiin.
Heikki Mäki-Kulmala
Mäki-Kulmala oli opiskelijalehti Aviisin päätoimittajana 1980-luvun alussa ja toimitti lehteä yhdessä toimittaja Seppo Huikun kanssa. Sen jälkeen hän oli Radio 957:n toimittajana ja pakinoitsijana sekä toimi televisiossa TV2:n Pyhät ja pahat -ohjelmasarjan vakiokeskustelijana. Vuodesta 1996 alkaen Mäki-Kulmala kirjoitti kolumneja Tampereen yliopiston Aikalainen-lehteen. Hän oli aktiivinen keskustelija ja yhteiskunnallinen ajattelija, joka otti usein kantaa moninaisiin ajankohtaisiin kysymyksiin.
Alppisauva
Sauvaa käytetään apuvälineenä nimenomaan vuoristoseudulla liikuttaessa; varsinaisessa vuorikiipeilyssä sitä ei yleensä käytetä, koska se olisi tiellä nimenomaan jyrkimmissä nousuissa; sen sijaan silloin, kun varsinaisia kiipeilyvälineitä eli hakkuja, köysiä ja kalliohakoja ei tarvita, alppisauva on erinomainen apuväline.
Syd Mead
Mead valmistui Art Center School in Los Angeles –oppilaitoksesta vuonna 1959, jonka jälkeen hän työskenteli kahden vuoden ajan Ford Motor Companyn muotoiluosastolla. Tämän jälkeen hän siirtyi tekemään kuvitustöitä kirjoihin ja myyntiluetteloihin. Tilaajina olivat useat suuryritykset.
Fat acceptance
Argumentteja
Aktivistit käyttävät lihavuuteen liittyvästä negatiivisuudesta termiä Fat Shaming. Vastaavasti normaalipainoiset katsotaan "etuoikeutetuksi" (Thin Privilege). Toisaalta Charlotte Gill kirjoittaa The Independent -lehdessä, että naisten fat-shaming on paljon vähemmän hyväksyttyä kuin miesten short-shaming (lyhyyden häpäisy), vaikka jälkimmäinen on pahempi teko.
Historia
Läskiaktivismin ensimmäinen vaihe ajoittuu sosiologi Charlotte Cooperin mukaan vuosiin 1967–1989.
Läskiaktivismin toinen vaihe alkoi 1990-luvulla, kun ideat levisivät yksittäisistä ryhmistä ja toimijoista valtakulttuuriin. Lihavuudesta alettiin käyttää yleisesti kiertoilmaisuja, kuten "iso" tai "pluskokoinen". Liike myös käyttänyt vaikutusvaltaansa politiikassa. Esimerkiksi entinen Fat Underground -aktivisti Lynn McAfee vaikuttaa Council on Size and Weight Discrimination -järjestössä, joka lobbaa poliitikkoja, ja hän on ollut Yhdysvaltain kauppaministeriön Federal Trade Commissionin, National Institutes of Healthin ja Federal Drug Administrationin kuulemisissa. Monimuotoisuuslakimies Sondra Solovay sai ajettua vuonna 2000 San Franciscon lainsäädäntöön pituus- ja painosyrjimättömyyden.
Werner Oesch
Werner Christian Oesch [öš] (3. heinäkuuta 1886 Valkjärvi – 6. elokuuta 1967 Tampere) oli suomalainen kauppaneuvos ja Suomen Maanviljelijäin Kauppa Oy:n toimitusjohtaja.
Rahkola (Äyräpää)
Rahkola oli kylä entisessä Äyräpään kunnassa Suomen Neuvostoliitolle luovuttamalla alueella. Rahkola sijaitsi Äyräpään länsiosassa, kooltaan suuremman Kaukilan kylän välittömässä läheisyydessä ja usein Rahkola luettiinkin osaksi Kaukilaa tai kylistä käytettiin yhteisnimeä, Kaukila-Rahkola. Rahkola rajoittui pohjoisessa Paakkolan kylään, idässä ja etelässä Kaukilan kylään sekä lännessä Heinjoen kuntaan. Nykyisin Rahkolan alue on autio.
Eforos
Eforos (n. 400-330 eaa.) oli antiikin kreikkalainen historioitsija. Hän oli kotoisin Kymestä, Aioliista, Vähästä-Aasiasta.
Kunnallisoikeus
Kunnallisvalitus ja oikaisuvaatimus
Kunnan asukkaan keinona valvoa kunnan toiminnan laillisuutta ja hakea muutosta päätöksiin toimivat oikaisuvaatimus ja kunnallisvalitus. Kunnallisoikeudessa käsitellään näiden oikeuskäytäntöä.
Vahvajärvi (Hirvensalmi)
Maantietoa
Järvi on luodattu ja siitä on julkaistu syvyyskartat. Järven tilavuudeksi on määritetty 68,65 miljoonaa kuutiometriä eli 0,06865 kuutiokilometriä ja sen keskisyvyydeksi on saatu 4,9 metriä. Sen syvänteistä syvin sijaitsee Metässaaren pohjoispuolella ja siellä on 20,7 metriä syvää.
Joe Rosenthal
Elämä
Rosenthal syntyi Washington, D.C.:ssä. Hänen kiinnostuksensa valokuvaukseen alkoi harrastuksena suuren laman aikaan Kalifornian San Franciscossa, missä hän asui veljensä kanssa etsien töitä itselleen. Hänestä tuli San Francisco News -lehden reportteri-valokuvaaja vuonna 1932.
Ankara
Väestö
Ankara oli pieni maaseutukaupunki kun se vuonna 1923 valittiin Turkin tasavallan pääkaupungiksi. Sen jälkeen kaupungin kasvu on kuitenkin ollut huimaa ja se on nykyään Turkin toiseksi suurin kaupunki heti Istanbulin jälkeen. Pääkaupungiksi valinnan jälkeen Ankara oli suunniteltu rakennettavaksi puolen miljoonan asukkaan kaupungiksi. Kaupunki kasvoi suunnitellusti 1920-luvulta 1940-luvulle, mutta 1950-luvulta lähtien kaupungin kasvu on ollut suunniteltua nopeampaa. Nopea kasvu johtui Turkin nopeasta kaupungistumista, kun maaseutuväestö lähti kaupunkeihin etsimään parempia elinoloja. Tällöin kaupunkiin rakennettiin runsaasti laittomia asumuksia (turks. gecekondu). Viime vuosikymmeninä Ankarassa on kuitenkin ollut valtavia julkisia rakennusprojekteja, jotka ovat korvanneet laittomia asumuksia.
Camilla Mustavaara
Pysyvä paluu sarjaan ja Monican raskaus
Keväällä 2016 hän palasi pysyvästi sarjaan. Camillasta tuli yksi majatalo Amandan omistajista Sebastianin kanssa. Parilla on ollut ailahteleva suhde, joka on pysynyt lähinnä seksisuhteena, vaikka he ehtivätkin hetkeksi kihloihin keväällä 2017. Monican lämpimät välit Sebastianiin ovat vaikeuttaneet niin siskosten kuin Camillan ja Sebastianin välejä. Kihlauksen jälkeen kumpikaan naisista ei ole aloittanut suhdetta Sebastianin kanssa. Myöhemmin marraskuussa 2017 Sebastian muutti pois Suomesta ja majatalo siirtyi kokonaan Camillan omistukseen.
Kaksoissiskon ilmestyminen ja avioliitto Noelin kanssa
Camillan poissaollessa Camillan sisko Monica kuuli Akilta, että Alissa on sairaalassa šokin takia. Gunnarille ja Monicalle tuli älynväläys, että Camillaa ei enää epäillä myrkytyksestä, vaan kuvioihin palannutta Sergei Kuulaa. Monica sai lopulta yhteyden Camillaan ja pyysi Camillaa palaamaan Suomeen. Camilla oli mennyt naimisiin matkallaan Noel Axelssonin kanssa ja he saapuivat yhdessä Helsinkiin.
Rukatunturi
Laskettelemisen lisäksi Rukalla voi harrastaa muun muassa maastohiihtoa, moottorikelkkailua ja erilaisia sisäliikuntamuotoja. Ruka on myös Karhunkierros-vaellusreitin eteläinen päätepiste. Rukalla on Suomen vanhin hiihtokoulu, vuonna 1956 perustettu Rukan hiihtokoulu. Se valittiin vuoden hiihtokouluksi vuonna 2007. Rukalla toimii myös Suomen ainut ammattimaista alppivalmennusta tarjoava hiihtokoulu Kalle Palander Ruka Racing School.
Vucub Caquix
Vucub Caquix on mayojen mytologiassa alamaailman jumala. Hän on jättiläisdemonien Cabrakanin ja Zipacnan isä. Kerskaileva Vucub Caquix piti itseään aurinkona, kuuna ja valona. Kaksoset Hunahpu ja Ixbalanque laskeutuivat alas manalaan ja surmasivat Vucub Caquixin tämän röyhkeyden tähden sekä siksi, että demoni oli aiheuttanut heidän isänsä kuoleman.
Koelentokone
Valtion lentokonetehtaalla uusien konetyyppien koekoneita kutsuttiin vain prototyypeiksi ja sivuperäsimeen maalattiin rengastettu P-kirjain merkiksi tästä.
Oleg Viisas
Oleg Viisas oli Novgorodin ruhtinas vuodesta 879 ja Kiovan suurruhtinas vuodesta 882 lähtien. Tarinan mukaan viikinki Rurik perusti Novgorodin vuonna 862. Rurikin seuraajaksi tuli hänen sotapäällikkönsä Olav eli Oleg Viisas. Hän halusi laajentaa valtakuntaansa ja sen vuoksi hän järjesti sotaretken vuonna 882. Varjagit alistivat valtaansa koko seudun väestön ja surmasivat paikallisruhtinaat. He valloittivat Smolenskin, Ljubetsin ja sitten etenivät kohti Kiovaa. Sitä hallitsivat varjagiruhtinaat Askold ja Dir. Oleg saapui joukkoineen Kiovan luo. Hän kutsui viekkaudella paikalle Askoldin ja Dirin, jotka surmattiin joenrantaan ja hän otti haltuunsa Kiovan, josta tehtiin Kiovan ruhtinaskunnan eli Kiovan Rusj- valtion pääkaupunki. Varjagit keräsivät slaaveilta veroina hunajaa, humalaa ja turkiksia, ja vastineeksi tarjosivat suojelusta.
Kimmo Otsamo
Kimmo Otsamo (18. huhtikuuta 1963 Oulu – 30. elokuuta 1992 Lahti) oli suomalainen näyttelijä. Hän näytteli muun muassa elokuvissa Da Capo, Fakta homma ja televisioelokuvassa Me olemme viisi ystävää.
Internationale Automobil-Ausstellung
250px|thumb|Frankfurtin messukeskuksen aluetta vuoden 2007 IAA:n aikana. Internationale Automobil-Ausstellung (eli Frankfurtin autonäyttely) (IAA) on parittomina vuosina Frankfurtissa ja parillisina vuosina Hannoverissa syyskuun loppupuolella järjestettävä järjestettävä autonäyttely. Näyttelyn pinta-ala on noin 22 hehtaaria ja kävijöitä näyttelyssä on noin miljoona. Autojen lisäksi IAA:ssa ovat esillä muun muassa autoteollisuuden osatoimittajat ja varusteet/virityspajat. Parittomina vuosina esitellään henkilöautoja ja parillisina hyötyajoneuvoja.
IAA:ssa ovat esillä lähinnä vain Saksassa myytävät merkit. Useimmat valmistajat keskittävät seuraavan mallivuotensa autojen esittelyn kyseiseen näyttelyyn. thumb|Mercedes-Benz-malleja vuoden 2015 näyttelyssä. Vuonna 2007 järjestetyssä näyttelyssä kantavana teemana oli ympäristöystävällisyys. Monet valmistajat esittelivät eri teknologiaa käyttäviä vähäpäästöisiä automalleja.
Luettelo vuoden 2007 Eurovision laulukilpailuun osallistuneista kappaleista
Fight
"Fight" on moldovalaisen laulajan Natalia Barbun kappale. Kappale sai 109 pistettä sijoittuen kymmenenneksi. Se esitettiin finaalissa viimeisenä. Taustanauhalla soi pääasiassa viulu, jota Barbu soittaa kappaleen musiikkivideossa.
Liubi, Liubi, I love You
"Liubi, Liubi, I Love You" on romanialaisen Todomondo-nimisen yhtyeen kappale.
Mojot svet
Kappale on dramaattinen balladi, joka kertoo musiikin voimasta. Se kertoo musiikista seuraavasti: ”Sillä ei ole uskontoa eikä rajoja. Maailmani on kahdeksan nuottia ja yksi balkanilainen sielu.”
Kjersti Toppe
Elämä ja ura
Toppe on syntynyt Bergenissä vuonna 1967. Hän valmistui lääkäriksi Bergenin yliopistosta vuonna 1992. Hän toimi kunnanlääkärinä Bremangerissa 1996–97 ja Bergenissä 1999–2002.
Luettelo vuoden 2007 Eurovision laulukilpailuun osallistuneista kappaleista
The Worrying Kind
"The Worrying Kind" on The Ark -yhtyeen kappale, jonka on säveltänyt ja sanoittanut Ola Salo. Kappale löytyy Prayer for the Weekend -albumilta, ja se on Ruotsin edustuskappale. Viisu sijoittui kisassa 18:nneksi huolimatta sen ennakkosuosikin asemasta.
Unsubstantial Blues
"Unsubstantial Blues" oli Unkarin edustuskappale. Kappaleen esitti Magdi Rúzsa. Sen loppusijoitus finaalissa oli yhdeksäs 128 pisteellä.
Vampires Are Alive
thumb|200px|DJ Bobo. Vampires Are Alive oli Sveitsin edustuskappale, jonka esitti DJ Bobo.
Vertigo
Malta ei yltänyt edellisessä kilpailussa kymmenen parhaan joukkoon, joten kappale esitettiin karsinnassa kahdentenakymmenentenä. Karsinnan äänestyksessä se sai 15 pistettä ollen lopulta 25. sijalla 28 esiintyjästä ja pudoten loppukilpailusta. Tämä aiheutti maalle sen ensimmäisen putoamisen loppukilpailusta sitten ensiesiintymisen ja kaikkien aikojen huonoimman sijoituksen.
Luettelo Juudan kuningaskunnan kuninkaista
Yhtenäisvaltakunnan aika
Rehabeamin aikana yhtenäisvaltakunta hajosi, ja pohjoisvaltakunnan (Israelin kuningaskunta) kuninkaaksi nousi Jerobeam I.
Byri på svensk
Byri på svenska ("aloita ruotsiksi") oli alkujaan vuosina 2005–2008 kampanja, jossa pyrittiin rohkaisemaan kokkolalaisia puhumaan ruotsia myös tuntemattomien henkilöiden kanssa esimerkiksi kaupoissa. Kampanjan päättyessä vuonna 2008 toteutettiin kysely, jonka mukaan 40% kertoi käyttävänsä ruotsia enemmän kampanjan ansiosta ja 4/5 vastaajasta katsoi, että vastaavia kampanjoita tarvitaan myös tulevaisuudessa. Kampanja sai jatkoa vuonna 2010 ja jatkui talven yli. .
Tykistö
Tulenjohto
Tykistön tulta voidaan johtaa suoraan käskemällä kohde, ampuvat tuliyksiköt ja haluttu määrä tulta. On kuitenkin tehokkaampaa, mikäli ammunta on etukäteen valmisteltua. Ylemmät johtoportaat antavat kullekin jalkaväkijoukolle tietyn määrän tulenkäyttöoikeutta, jonka ne saavat käyttää harkintansa mukaan. Yleensä näiden oikeuksien perusteella määritellään omalta puolustusalueelta joukko erityyppisiä maaleja, joiden koordinaatit tiedotetaan tuliyksiköille. Hätätilanteessa kuka hyvänsä osaa pyytää tulta tällaiseen maaliin. Puolustuksessa ja viivytyksessä maalit ovat yleensä määriteltyjä alueita. Varoetäisyyden vuoksi tykistön maalit ovat kauimpana, kranaatinheittimistön maalit lähimpänä omia asemia. Hyökkäyksessä tulisuunnitelma käsittää tiedustelun perusteella valittuja maastonkohtia, joihin tilataan tulta hyökkäyksen niin vaatiessa. Jos vihollisen asemat ovat tiedossa, suunnitellaan murtokohtaan valmistelu, joka ammutaan aikataulutetusti. Tavoitteena on estää vihollisen toiminta jalkaväen lähestyessä murtokohtaa. Valmistelun kesto on n. 5 minuuttia ja se alkaa tykistöllä, jatkuu raskaalla kranaatinheittimistöllä ja päättyy mahdollisesti kevyeen kranaatinheittimistöön. Koska kevyen kranaatinheittimistön varoetäisyys on vain 100 m, sen turvin päästään rynnäkköetäisyydelle.
Kaikkea tulenkäyttöä tulisi edeltää tarkistusammuntoja, joilla varmistetaan ballistisen valmistelun onnistuminen. Tarkistusammunnoilla pyritään mahdollisuuksien mukaan vaikuttamaan viholliseen, mutta yleensä ne käsittävät yhden tai kaksi vaarattomaan paikkaan ammuttua tuliyksikön kertaa (kaikkien putkien yhteislaukausta), joiden osumisen perusteella tehdään tarvittavat korjaukset ampuma-arvoihin. Heittimistöllä ammuttaessa tehdään ensin ns. vakautuslaukas, jolla ase vakautetaan tuliaseemaansa. Sen jälkeen siirrytään varsinaisiin tarkistusammuntoihin.
Michael Krutil
Seuraura
Heinäkuussa 2021 Krutil teki Rockford IceHogsin AHL-joukkueen kanssa vuoden mittaisen jatkosopimuksen. Hän pelasi alkukaudella 2021–2022 vain seitsemän ottelua rannevamman vuoksi. Tammikuussa 2022 Krutil lopulta jätti IceHogsin ja siirtyi loppukauden kattavalla sopimuksella Ruotsin SHL-liigan Växjö Lakers HC:hen.
Boakäärmeet
Boakäärmeet (Boidae) on vanhakäärmeisiin (Henophidia) kuuluva käärmeheimo. Ne ovat kuristajakäärmeitä, joiden koko vaihtelee pienestä jättimäiseen.
Luokittelu
Boakäärmeisiin luetaan seitsemän alaheimoa, 14 sukua ja 65 lajia. Aiemmin boakäärmeisiin on luettu myös heimojen pytonkäärmeet (Pythonidae), meksikonkaivupytonit (Loxocemidae), roundislandinboat (Bolyeriidae) ja esitarhakäärmeet (Tropidophiidae) lajeja. Laajempaa sekä boat että pytonit käsittävää heimoa kutsuttiin toisinaan nimellä jättiläiskäärmeet. Toisinaan boakäärmeisiin luetaan vain alaheimo Boinae, jolloin muut alaheimot on erotettu viiteen eri heimoon.